


NÁRODNÁ  RADA  SLOVENSKEJ  REPUBLIKY
IX. volebné obdobie

Návrh 

ZÁKON
z ... 2026,

ktorým sa mení a dopĺňa zákon č. 280/2007 Z. z o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov

Národná rada Slovenskej republiky sa uzniesla na tomto zákone: 

[bookmark: _GoBack]Čl. I
Zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2018 Z. z., zákona č. 154/2019 Z. z., zákona č. 309/2021 Z. z., zákona č. 503/2021 Z. z., zákona č. 411/2022 Z. z., zákona č. 277/2023 Z. z., zákona č. 103/2024 Z. z., zákona č. 247/2024 Z. z., zákona č. 316/2025 Z. z a zákona č. 317/2025 Z. z. sa mení a dopĺňa takto:
V § 13 ods. 11 sa vkladá nová prvá veta, ktorá znie: „Platobná agentúra pozastaví podporu, ak má podozrenie na nedostatky alebo nezrovnalosti66) v postupe prijímateľa alebo ak je voči prijímateľovi, štatutárnemu orgánu alebo členovi štatutárneho orgánu prijímateľa, alebo osobe, ktorá koná v mene a na účet prijímateľa vznesené obvinenie 66a) pre niektorý z trestných činov podľa § 213, § 225, § 233, § 237, § 254, § 261 až 263, § 266, § 276 ods. 4, § 277 ods. 4, § 277 ods. 4, § 277a ods. 3, § 326, § 329, § 330, § 333, § 334 alebo § 336 Trestného zákona.“.
Poznámky pod čiarou k odkazom 66 a 66a znejú:
„66) Napríklad čl. 2 písm. g) a čl. 52 nariadenia (EÚ) č. 1306/2013 v platnom znení, § 31 ods. 1 zákona č. 523/2004 Z. z. v znení neskorších predpisov.
66a) § 206 Trestného poriadku v znení zákona č. 195/2014 Z. z.“.

Čl. II
Tento zákon nadobúda účinnosť 1. januára 2027.



